<classify> MKOA wa Dodoma umezindua Mkakati wa Kusimamia Uzalishaji wa Alizeti ili kuongeza uzalishaji wa zao hilo ili kusaidia serikali kupunguza kiwango fedha nyingi, inazotumia kununua mafuta kutoka nje ya nchi, zitumike katika miradi mingine ya maendeleo nchini.Serikali inatumia Sh bilioni 675 katika kuagiza mafuta ya kula kutoka nje ya nchi kutokana na uzalishaji kidogo wa zao hilo, ambalo ni asilimia 40 tu inazalishwa nchini wakati asilimia 60 ndizo zinazoagizwa kutoka nje.Akizindua Mkakati wa Kuendeleza Zao la Alizeti jijini hapa jana, Mkuu wa Mkoa wa Dodoma, Dk Binilith Mahenge alisema mkakati huo utasaidia kwa kiwango kikubwa kuhamasisha uzalishaji na wasindikaji na wadau wengine wa zao hilo ili kuhamasika kuongeza kiwango cha uzalishaji wa alizeti na kukamua mafuta nchini.Dk Mahenge aliwataka watendaji mbalimbali mkoani humo wakiwemo wakuu wa wilaya, wakurugenzi wa wilaya na wenyeviti wa halmashauri za wilaya mbalimbali mkiani humo, kuhakikisha wanaratibu shughuli zote za uzalishaji na uzindikaji alizeti mkoani humo mara baada ya kuzinduliwa mkakati huo.Akizungumza, Mchumi na Ofisa Kilimo Mkuu katika Wizara ya Kilimo, Dk Sylivatus Kashaga alisema serikali imekuwa ikitumia fedha nyingi katika kuagiza mafuta ya kula nje ya nchi kutokana na asilimia 40 tu ya mafuta ya kula kuzalishwa nchini wakati asilimia 60 ya mafuta hayo huagiza nje ya nchi.Alisema mkakati huo wa mkoa utaisaidia serikali ambayo imekuwa ikitumia fedha nyingi katika kununua mafuta nje ya kupikia, kitendo ambacho kitasaidia uzalishaji kuongoza uzalishaji na hivyo fedha zinazotumika kununulia mafuta zifanye kazi nyingine za maendeleo nchini.Alisema katika bidhaa ambazo serikali inatumia fedha nyingi, ukiachia mbali kununua mafuta ya kuendeshea ndege na mitambo mingine nchini, mafuta ya kula yanashika nafasi ya pili kwa kutumia fedha nyingi za kigeni kununulia bidhaa hiyo muhimu.Alisema uzalishaji wa alizeti unatakiwa kusimamiwa kwa pamoja na kwa nguvu zaidi kupitia mkakati huo, kwani hadi sasa asilimia 99 ya wazalishaji ni wakulima wadogo na asilimia moja ndio wakulima wakubwa wa zao hilo.Alipongeza juhudi za mkoa huo katika kuzindua mpango au mkakati wa kuimarisha uzalishaji wa mafuta ya alizeti kutokana na kwamba Mkoa wa Dodoma ni wa pili, ukiongozwa na Singida na wa tatu ni Iringa.Alisema wakulima wanatakiwa kuimarisha uzalishaji, hasa sasa baada ya watafiti kubaini mbegu aina ya rekodi zinafanya vizuri kuliko nyingine nyingi kwani mbegu hizo zinaweza kuzalisha mafuta asilimia 48 kutoka kwenye alizeti zitokanazo na mbegu hizo.Alisema serikali imeamua kuimarisha upatikanaji wa mbegu nchini baada ya kupata fedha kutoka Mfuko wa Bill na Belinda Gate wa Marekani zaidi ya Sh bilioni 11.5 ambazo zitatumika katika kuzalisha mbegu bora nchini kupitia taasisi za mbegu ikiwemo ASA.Katika kuhakikisha serikali inaongeza uzalishaji wa mafuta kutokana na alizeti imejenga kiwanda katika eneo la Kizoto mkoani Dodoma ambacho kitakuwa na uwezo wa kukamua tani 50 kwa siku moja, alisema.Alisema kiwanda hicho kinatazamiwa kuanza uzalishaji wake Februari mwakani ili kuwa na mafuta mengi kwa lengo la kupunguza kiwango cha fedha nyingi zinazotumika kununua mafuta nje ya nchi.Alisema serikali itaendelea kushirikiana na Dodoma katika kuhakikisha wazalishaji wa alizeti pamoja na viwanda vya wasindikaji mafuta kuhakikisha uzalishaji wake unaongezeka nchini.Mwakilishi wa Wazalishaji wa Alizeti mkoani Dodoma, Rashid Mamu alisema serikali inatakiwa kuhakikisha mbegu ya rekodi ni nzuri kutokana na kustahimili magonjwa na imekuwa ikifanya vizuri katika mikoa zaidi ya 19 inayozalisha alizeti hivyo inatakiwa kusambazwa kwa wingi.Mwakilishi wa Chama cha Wazindikaji Alizeti CEZOSOPA, Paulo Mwanga alisema mkakati wao ifikapo mwaka 202021 kuwafikia wazalishaji 15,000 kwani kutokana na kuzalisha kwa wingi, viwanda vyao vitapata malighali nyingi.  <topic>: KITAIFA 